แม้มีโรคประจำตัว เราก็ยังซื้อประกันการเดินทางได้ แต่ประกันจะไม่คุ้มครองค่ารักษาพยาบาลที่เกิดจากโรคประจำตัวกำเริบหรือโรคแทรกซ้อนจากโรคประจำตัว เช่น ถ้าเรามีประวัติเป็นโรคความดันโลหิตสูง หากอาการกำเริบหรือมีอาการแทรกซ้อนจากโรคนี้จะไม่สามารถเบิกประกันได้ แต่ประกันการเดินทางยังคุ้มครองกรณีเคลื่อนย้ายผู้ป่วยฉุกเฉินหรือกรณียกเลิกการเดินทางอยู่
อย่างไรก็ตาม ประกันเดินทางยังคงจำเป็นแม้ว่าเราจะมีโรคประจำตัวเนื่องจากประกันยังสามารถช่วยเหลือเราในกรณีฉุกเฉินอื่น ๆ ได้ สำหรับคนที่มีโรคประจำตัวจะเข้าข่าย สภาพที่เป็นมาก่อนการเอาประกัน (Pre-exsiting conditions) ซึ่งประกันอาจไม่คุ้มครองค่ารักษาพยาบาลในส่วนของโรคที่เป็นอยู่แล้วแต่เราสามารถสอบถามเพิ่มเติมเพื่อหาแผนประกันเสริมได้